Ons kan soms so oorweldig raak deur 'n nuwe jaar. New Year, new me, right? Ons is geneig om ellelange lyste vol nuwe doelwitte te maak vir 'n nuwe jaar, en soms hou ons net by twee of drie, want dit is moeilik om jou lewe sommer van een dag na die volgende handomkeer te verander. Diè jaar was nog meer van 'n uitdaging, want ons is steeds vasgevang in 'n pandemie en dinge voel regtig steeds soos 2020. So hoe kan ons as vrouens steeds haalbare doelwitte vir onsself stel sonder om te veel druk op onsself te sit? Hier is 'n lys van 5 belangrike dinge:
Om geestelik gesond te wees is net so belangrik soos fisiese gesondheid. En alhoewel die twee soms hand in hand loop, is dit belangrik om proaktief te bly en jou denkpatrone fyn dop te hou, veral gedurende die pandemie. Gesels met iemand wat jy vertrou as jy nie goed voel nie en moet nooit ooit skaam wees om te vra vir hulp nie. Vat gereeld 'n breek en fokus daarop om jou stresvlakke af te bring. Belangrikste van alles: aanvaar wie jy is, waardeer hoe God jou geskape het en omhels al jou wonderlike kwaliteite.
Oefening is so ontsettend belangrik en is so voordelig vir ons almal. Probeer om elke dag jou liggaam te beweeg. Dit hoef nie 'n strawwe oefen roetine te wees nie en jy hoef nie ure in die gym te spandeer nie. Gaan stap, dans in jou kombuis, doen boksklasse, gaan hike. Die moontlikhede is eindeloos en die voordele ken geen perke nie. Sodra oefening vir jou eentonig raak, raak kreatief, mix it up! Kyk uit vir plaaslike yoga of pilates klasse, doen rock-climbing of gaan slaan 'n paar gholfballe!
Die een mag dalk vreemd klink en ek is geensins 'n velsorg kenner nie, maar ek glo jou vel is een van die belangrikste, tog die mees misgekykte sintuig. Ordentlike velsorg is 'n absolute belegging in enige persoon se toekoms. Sonblok is slegs een produk wat essensieël is vir die instandhouding van 'n gesonde vel. Daar is só baie fantastiese velsorg produkte op die mark. Bepaal jou begroting, boek 'n konsultasie by 'n velsorg spesialis en laat hulle jou help om die regte reeks te kry vir jou behoeftes.
Dis belangrik om een dag op 'n slag te vat. Kom in die gewoonte om elke dag vir jouself klein doelwitte te te stel. Skryf dit neer sodat dit sigbaar is. En onthou, dit maak jou nie 'n slegte persoon as jy nie elke dag alles bereik wat jy wou nie, op die ou einde van die dag bly ons net mense. God het ons só lief met al ons tekortkominge, dis al wat werklik saak maak. Onthou dit altyd!